3-тиркеме

Шайкештиги милдеттүү түрдө тастыкталууга тийиш болгон продукциялардын тизмегине киргизилген продукцияларды

 Кыргыз Республикасынын аймагына ташып келүүнүн
ТАРТИБИ

1. Жалпы жоболор

1.1. Евразия экономикалык бирлигинин алкагында милдеттүү товарлар белгиленген продукцияларды ташып келүү Евразия экономикалык комиссиясынын Коллегиясынын чечимине ылайык жүргүзүлөт.

Шайкештиги милдеттүү түрдө тастыкталууга тийиш болгон продукциялардын тизмегине (мындан ары - Тизмек) киргизилген продукцияларды Кыргыз Республикасынын аймагына жүгүртүү үчүн ташып келүүнүн тартиби (мындан ары - Тартип) Шайкештиги милдеттүү түрдө тастыкталууга тийиш болгон продукциялардын тизмегине киргизилген продукцияларды (мындан ары - продукция) Кыргыз Республикасынын аймагына ташып киргизүүнүн бирдиктүү талаптарын белгилөө максатында жана адамдардын жашоо коопсуздугун, саламаттыгын, курчап турган чөйрөнү коргоо үчүн Кыргыз Республикасынын техн6икалык регламенттеринин жана (же) стандарттарынын милдеттүү талаптарына (мындан ары – милдеттүү талаптар) ылайык иштелип чыкты.

1.2. Шайкештиги милдеттүү түрдө тастыкталууга тийиш болгон жана рынокто жүгүртүү үчүн багытталган продукция Кыргыз Республикасынын аймагына ташып келүүдө белгиленген формадагы жеке адамдар бажылык тариздөөнүн жөнөкөйлөтүлгөн формасы боюнча ташып келүүчү товарларды кошпогондо шайкештик сертификаты же шайкештик жөнүндө декларациясы болсо эркин жүгүртүү үчүн чыгарылууга тийиш. Көрсөтүлгөн продукциялардын тизмеси, шайкештик сертификатынын жана шайкештик жөнүндө декларациянын формалары Кыргыз Республикасынын Министрлер Кабинетинин токтомдору менен бекитилген.

1.3. Кыргыз Республикасынын аймагына эркин жүгүртүүгө чыгарууда товарлардан шайкештик сертификаты же шайкештик жөнүндө декларация талап кылынбайт:

- жеке жактардын жеке колдонуусу үчүн ташылып келген;

- мурда колдонулган продукцияларга.

1.4. Ташып келүүдө:

- түзүлгөн келишимдердин (контракттардын) негизиндеги продукциялар, ошондой эле сатуудан пайда табуу максатында Кыргыз Республикасынын базарларында жүгүртүү же ажыратуу үчүн арналбаган, ага болгон менчик укугун тастыктоочу башка документтер;

- эл аралык, мамлекеттер аралык, өкмөттөр аралык уюмдар, чет мамлекеттик өкүлчүлүктөрдүн алдындагы, ошондой эле аларда иштеген адамдардын пайдалануусу үчүн продукцияларга;

- сертификациялоодон өткөрүү алдында орнотуу жана монтаждоо талап кылынган байланыштын техникалык каражаттары жана жабдуулары;

билдирүүчү (декларант) (мындан ары - билдирүүчү) милдеттүү түрдө бажы органына ушул Тартиптин 1-тиркемесине ылайык кепилдик кат берет, ал анын Кыргыз Республикасынын рынокторуна жайылбашын тастыктайт, билдирүүчүгө алардын Кыргыз Республикасынын рынокторуна жайылып кетүүсү үчүн жоопкерчилигин кепилдейт жана чыгаруу үчүн негиз болуп саналат.

1.5. Бажы органдары Кыргыз Республикасынын чегинен сыртка ташылып чыгарылган продукцияга шайкештик сертификатын же шайкештик жөнүндө декларациясын талап кылганга укугу жок.

1.6. Эркин жүгүртүү үчүн продукцияны ташып киргизүүдө жана чыгарууда, бажы органдарынын жана алардын кызмат адамдарынын аракеттерине (аракетсиздигине) жана чечимдерине даттануу Кыргыз Республикасынын Бажы кодексинде аныкталган тартипте жүргүзүлөт.

1.7. Кыргыз Республикасынын Министрлер Кабинетинин токтому менен бекитилген Кыргыз Республикасында продукциялардын шайкештигине тастыктоо жүргүзүү тартибине ылайык сертификациялоо боюнча органдын аракетине арызданууга укугу бар.

2. Шайкештик сертификатынын негизинде продукцияларды

Кыргыз Республикасынын бажы аймагына

ташып келүү жол-жобосу

2.1. Продукцияларды милдеттүү түрдө сертификациялоо Аккредитациялоонун улуттук системасында аккредитацияланган Сертификациялоо органы тарабынан анын аккредитациялоо тармагынын алкагында жүргүзүлөт. Аккредитацияланган Сертификациялоо органын тандоо аларды аккредитациялоо тармагына ылайык билдирүүчү тарабынан ишке ашырылат.

2.2. Бажы органы Сертификациялоо органынын экспертине жана билдирүүчүгө продукцияны кароо жана зарылдыгына жараша үлгүлөрдү тандоо үчүн кайрылгандан кийин бир күндүн ичинде кампада убактылуу сактоого же алуучунун (билдирүүчүнүн) кампасына уруксат берүүгө милдеттүү.

2.3. Милдеттүү түрдө шайкештикти тастыктоо боюнча жумуштар аяктагандан кийин Сертификациялоо органы билдирүүчүгө шайкештик сертификатын берет, ал эми продукция коопсуздук талаптарына шайкештик боюнча дал келбей калган учурда бажы органына, техникалык жөнгө салуу боюнча ыйгарым укуктуу органга жана мамлекеттик контролдоо боюнча ыйгарым укуктуу органга милдеттүү билдирүү менен билдирүүчүгө жазуу жүзүндө негизделген баш тартуу берет.

2.4. Билдирүүчү шайкештик сертификатын бажы органдарына көрсөткөндөн, бардык бажылык жол-жоболорду аткаргандан кийин продукция эркин жүгүртүүгө чыгарылат. Шайкештик сертификатынын көчүрмөсү бажы органында калат.

2.5. Белгилүү бир убакытка жана (же) белгилүү сандагы продукцияга түзүлгөн келишимдин (контракттын) негизинде билдирүүчү продукцияны жеткирип бергенде бажы органына билдирүүчү келишимде (контрактта) көрсөтүлгөн сандагы продукцияны же жеткирип берүү мезгилине жеткирип берүүнүн башталышында Сертификациялоо органы берген шайкештик сертификатын берет.

2.6. Бажы органына Сертификациялоо органынан шайкештик сертификатын берүүдөн жазуу жүзүндөгү негиздүү баш тартуу берилген учурда продукция Кыргыз Республикасынын аймагына эркин жүгүртүүгө чыгарылбайт.

3. Шайкештик жөнүндө декларациянын негизинде

продукцияларды Кыргыз Республикасынын бажы аймагына

 ташып келүү жол-жобосу

3.1. Шайкештик жөнүндө декларацияны каттоо Кыргыз Республикасынын Министрлер Кабинети ыйгарым укук берген уюм же аларды аккредитациялоо тармагына ылайык продукцияларды сертификациялоо боюнча аккредитацияланган органдар тарабынан жүргүзүлөт.

3.2. Шайкештик жөнүндө декларацияны каттоо Кыргыз Республикасынын Өкмөтүнүн 2019-жылдын 28-январындагы №20 “Шайкештик жөнүндө декларацияны кабыл алуу формасында продукциянын шайкештигин милдеттүү түрдө тастыктоо жөнүндө” токтомуна ылайык мамлекеттик жана/же расмий тилдерде же жогоруда айтылган тилдердин бирине расмий которуу менен жүргүзүлөт.

3.3. Бажы чек арасын кесип өтүүдө декларант бажы органдарына шайкештик жөнүндө декларациясынын көчүрмөсүн көрсөтөт.

3.4. Билдирүүчү бажы органдарына шайкештик жөнүндө декларациянын көчүрмөсүн көрсөткөндөн жана бардык бажы жол-жоболору аткарылгандан кийин продукция эркин жүгүртүүгө чыгарылат.

|  |  |  |
| --- | --- | --- |
|   |   | 1-тиркеме |

Кепилдик кат 202\_\_-ж. “\_\_\_\_” \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ (субъектин аталышы жана анын дареги) \_\_\_\_\_\_\_\_\_\_\_\_\_\_\_\_\_ атынан (кызмат орду, фамилиясы, аты, атасынын аты) \_\_\_\_\_\_\_\_\_\_\_\_\_\_\_ даярдалган (чыгарган фирма, өлкө) \_\_\_\_\_\_\_\_\_\_\_\_\_\_ (товардык - коштоочу документтердин аталышы) \_\_\_\_\_\_\_\_\_\_\_\_\_\_\_ (ЕАЭБ ТЭИ ТН коду) (продукциянын аталышы, тиби, маркасы,саны)

бул продукциялардын партиясы менен жеке өзүмдүн жоопкерчилигимде экендигин билдирем.

жоопкерчилиги:

- рыноктордо жүгүртүү же ажыратуу үчүн арналбаган продукцияларга(\*);

- эл аралык, мамлекеттер аралык, өкмөттөр аралык уюмдардын, чет мамлекеттик өкүлчүлүктөрдүн алдындагы, ошондой эле алардын кызматкерлеринин пайдалануусуна арналган продукцияларга(\*);

- сертификациялоо алдында орнотууну жана монтаждоону талап кылган техникалык каражаттарга жана жабдууларга(\*) Кыргыз Республикасынын рынокторуна жайгаштырылбайт.

((\*)- керектүүсүн көрсөтүңүз)

Көрсөтүлгөн продукциялар Кыргыз Республикасынын рынокторуна жайгаштырылган учурда өз жоопкерчилигиме кепилдик берем.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_(колу) |   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Билдирүүчүнүн аты-жөнү) М.О. (мөөрү бар ТЭИ субъекттери үчүн) |